Frida (film)

Frida () — Salma Hayekin oynadığı Meksika rəssamı Frida Kahlonun həyatından bəhs edən bioqrafik dram filmi. 2002-ci ildə "Frida" iki Oskar mükafatı qazanmışdır.

 Məzmun 
1922-ci ildə 18 yaşında Frida taxta gövdəli avtobusda olarkən avtobus tramvay ilə toqquşur. Metal çubuq onun bədəninə sancılır və aldığı yaralar həyatı boyu onun üçün ağrı mənbəyi olur. Başını qatması və bir az özünü xoşbəxt hiss etməsi məqsədiylə atası ona yataqda rəsm çəkməsi üçün tuval verir.

Bir müddətdən sonra gəzmək qabiliyyətini geri qazanan Frida əsa ilə normal yeriməyə başlayır. Yaşadıqları üzündən ruhdan düşməyən Frida əsərlərini Dieqo Riveraya apararaq bunları qiymətləndirməsini istəyir. Dieqo Fridanın əsərləri çox bəyənir və ikisi arasında sevgi hissi yaranır. Dieqo Fridaya evlilik təklif edəndə Frida ondan ömür boyu sədaqət tələb edir. Ancaq evlilikləri boyunca Dieqonun bir çox qadınla əlaqəsi olur. Biseksual olan Fridanın da bir çox qadın və kişi ilə əlaqəsi olur. Hətta o, bir dəfə Dieqo ilə sevgi macərası yaşayan bir qadınla da əlaqədə olur.

Cütlük divar rəsmləri çəkmək təklifini qəbul edərək 1934-cü ildə Nyu-Yorka köçürlər. Frida ABŞ-də yaşayarkən uşağını doğmadan itirir, bunun ardınca isə anasının ölüm xəbərini alır və Meksikaya yola düşür. Kommunist olan Dieqo divarlarda kommunist ideyalarını təsvir edir. Dieqodan bunları dəyişdirməsi istənilsə də, ideologiyasına sadiq qalan Dieqo bundan imtina edir. Buna görə də rəsmlər dağıdılır. Bundan sonra cütlük Meksikaya geri dönür.

Fridanın xaç atasının qızı Kristina Dieqoya işlərində kömək etmək üçün Fridanın evinə köçür. Qısa müddətdə sonra Frida Kristina ilə Dieqo arasında gizli eşq olduğunu kəşf edir. Buna görə Dieqonu tərk edir və ailəsinin yanına köçür. Orada alkoqolizmə qurşanır. Cütlük yenidən bir bayramda görüşür və münasibətləri düzəlir. Dieqo siyasi düşüncələri üzündən təqiblərə məruz qalan dostu Lev Trotki və onun arvadının evlərində qalası üçün Fridanı razı salır. Gəzinti sırasında Lev Trotki Fridanın əsərlərinə vurğunluğunu açıqlayır və ikisi arasında gizli sevgi yaranır. Ancaq Levin arvadı bundan xəbər tutur və ərini Fridanın evini tərk etməyə məbur edir. Təhlükəsiz evdən çıxan Lev sui-qəsd nəticəsində öldürülür. Polis bu cinayətdə Dieqonu təqsirkar bilir və onu axtarmağa başlayır. Onu tapa bilməyən polislər Fridadan onun yerini soruşduqda Frida Dieqonun yerini bilmədiyini deyir. Fridaya təzyiq göstərmək məqsədiylə onu qısamüddətli həbs edirlər. Frida həbsxanada olanda Kristina onu ziyarət edir və onlar barışırlar.

Sonrakı gedişatda həkim Fridanın ayaq barmağının qanqren olduğunu görür və onu amputasiya edir. Dieqo Fridaya yenidən evlilik təklifi edir, Frida isə qəbul edir. Fridanın səhhəti get-gedə daha da pisləşir və bu dəfə ayağı amputasiya olunur. 1953-cü ildə Frida yatağı ilə öz sərgisində iştirak edə bilməsi üçün muzeyə daşınır.

Film Fridanın yatağında alovlar tərəfində məhv edilərkən olan təsviri ilə başa çatır.

 Ad  Rol  Qeydlər Salma Hayek  Frida Kahlo  Alfred Molina  Diego Rivera  Ceffri Raş  Lev Trotski  Mia Maestro  Cristina Kahlo  Eşli Cadd  Tina Modotti  Antonio Banderas  David Alfaro Siqueiros  Edvard Norton  Nelson Rockefeller  Ameliya Sapata  Maid  Alexandro Usiqli  professor  Diyeqo Luna  Alejandro Gonzalez Arias  Lolo Navarro  Nanny  Lüsiya Bravo  Auditoriadakı Model  Marqarita Sans  Natalia Sedova  Patrisiya Reyes Spindola  Matilde Kahlo  Rocer Ris  Guillermo Kahlo  Valeriya Qolino  Lupe Marín  Ömər Rodriges  André Breton  Felipe Fulop  Jean Van Heijenoort  Saffron Burrous  Gracie 

 Mükafatlar 
 Mükafat  Kateqoriya  Resipient  Nəticə Oskar mükafatı  Best Actress in a Leading Role  Salma Hayek  NominatedBest Art Direction  Felipe Fernández del Paso, Hania Robledo  NominatedBest Costume Design  Julie Weiss  NominatedBest Makeup  John E. Jackson and Beatriz De Alba  Best Original Score  Elliot Goldenthal  Best Original Song ("Burn It Blue")  Julie Taymor, Elliot Goldenthal  Nominated Qızıl Qlobus mükafatı  Best Actress – Motion Picture Drama  Salma Hayek  NominatedBest Original Score  Elliot Goldenthal   Britaniya Akademiya Film mükafatı  Best Performance by an Actress in a Leading Role  Salma Hayek  NominatedBest Performance by an Actor in a Supporting Role  Alfred Molina  NominatedBest Costume Design  Julie Weiss  NominatedBest Make Up/Hair  Judy Chin, Beatriz De Alba, John E. Jackson, Regina Reyes   Screen Actors Guild Awards  Outstanding Performance by a Female Actor in a Leading Role  Salma Hayek  NominatedOutstanding Performance by a Male Actor in a Supporting Role  Alfred Molina  Nominated

 İstinadlar 

 Xarici keçidlər 
 Archives of the Official site


Kateqoriya:Kanada filmləri
Kateqoriya:ABŞ filmləri
Kateqoriya:Meksika filmləri
Kateqoriya:Bədii filmlər
Kateqoriya:Dram filmləri
Kateqoriya:Ədəbi əsərlərin ekranlaşdırılması
Kateqoriya:2002-ci ilin filmləri
Kateqoriya:Ən yaxşı qrimə görə Oskar mükafatı alan filmlər
Kateqoriya:Rəssamlar haqqında filmlər
Kateqoriya:Kanadanın macəra filmləri
Kateqoriya:Kanadanın dram filmləri
Kateqoriya:1920-ci illər haqqında filmlər
Kateqoriya:LGBT mövzulu ABŞ filmləri
Kateqoriya:Fransızca filmlər
Kateqoriya:2002-ci ilin ABŞ filmləri
Kateqoriya:Miramax filmləri